Pere Pau Ripollès Alegre

Pere Pau Ripollès Alegre, nado en Castelló de la Plana en 1953, é un recoñecido arqueólogo e numismático español, catedrático da Universidade de Valencia.Ficha de Pere Pau Ripollès. Universidade de Valencia.

 Traxectoria 
Ripollès concluíu na Universidade de Valencia os seus estudos superiores de Historia e Xeografía en 1978, e posteriormente doutorouse en Arqueoloxía, cunha tese titulada La circulación monetaria en la Tarraconense Mediterránea(1982), dirixida por Martín Almagro-Gorbea e centrada nas emisións monetarias na cidade ibera de Saetabis (Xàtiva).Ficha da tese de doutoramento . Servei de Biblioteques i Documentació. Universidade de Valencia.

Nesa universidade desenvolveu a súa actividade académica entre 1980 a 1984 como profesor axudante no Departamento de Prehistoria e Arqueoloxía, posteriormente como profesor asociado (1984-1986) e finalmente como profesor titular, posto que ocupa desde (1986)."Pere Pau Ripollès Alegre". En Numismatic Who's Who.

Malia a súa estreita vinculación á universidade valenciana, os seus estudos numismáticos estendéronse por todo o mundo; Ripollès foi profesor e investigador visitante en diversos centros científicos e de ensino superior como a Universidade de Oxford, a Universidade de Boloña, A Escuela Española de Historia y Arqueología de Roma, o Gabinete de Medallas da Biblioteca Nacional de Francia, o Departamento de Moedas e Medallas do Museo Británico, a American Numismatic Society ou o Kungliga Myntkabinettet ("Gabinete Real de Moedas") de Estocolmo."Curriculum Vitae. Pere Pau Ripollès Alegre ".  Consello Internacional de Numismática (CIN).

Ademais da súa dedicación académica, é moi salientable a súa actividade dentro da comunidade numismática internacional, fundamentalmente como membro correspondente da Real Academia de la Historia (Madrid) desde 2000, como editor do Internacional Numismatic e-Newsletter do Consello Internacional de Numismática (2009-2015) e, desde 2015 a 2022, como vicepresidente desta institución."Académicos Correspondientes en España". Real Academia de La Historia."Committee of the INC ". Consello Internacional de Numismática (CIN)."El professor Pere Pau Ripollès, nou vicepresident del Consell Internacional de Numismàtica”. Universitat de València.

 Publicacións 
Roman Provincial Coinage

Xunto con outros autores, Ripollès participa no proxecto Roman Provincial Coinage, da Universidade de Oxford e apoiado polo Museo Británico e a Biblioteca Nacional de Francia. Este proxecto estuda e cataloga as moedas provinciais romanas desde a morte de César ata o século II d. de C. Algúns dos seus volumes previstos (e os seus suplementos de actualización) están publicados e outros aínda en proceso, aínda que accesibles a través da web."Team ". Roman Provincial Coinage Online."Project". Roman Provincial Coinage Online.. Estes son os volumes publicados da serie Roman Provincial Coinage coa participación de Ripollès:"Roman Provincialo Coinage volumes and contributors". Roman Provincial Coinage Online.

 (1992): The Roman Provincial Coinage. Volume I. Con A. Burnett e M. Amandry. British Museum. Londres. ISBN 0 7141-0871-5
 (2006): Roman Provincial Coinage. Supplement 2. Con M. Amandry, A. Burnett e I. Carradice. ISBN 978-84-690-5987-6. Texto en liña
(2014): Roman Provincial Coinage. Supplement 3. Con M. Amandry, A. Burnett, I. Carradice et al. American Numismatic Society. Nova York. ISBN  978-0-89722-333-1. Texto en liña
 (2015): Roman Provincial Coinage. Consolidated supplement I-III. Con M. Amandry, A. Burnett, I. Carradice et al. General Editors. ISBN 978-1-910807-06-4. Texto en liña
 (2017): Roman Provincial Coinage. Supplement 4. Con M. Amandry, A. Burnett et al. Texto en liña

 Outras publicacións 
Ademais, a Ripollès débenselle centos de artigos e colaboracións en obras colectivas sobre tema numismático. Esta é unha escolla, non exhaustiva, das súas obras monográficas máis salientables:Libros de Pere Pau Ripollès. Academia.edu"Pere Pau Ripollês Alegre. Curriculum". Universidade de Valencia."Pere Pau Ripollès Alegre. Publicaciones Online". Universidade de Valencia."Pere Pau Ripollès". En Dialnet. Universidade da Rioxa.

 (1977): Sinopsis de Epigrafía Latina  Castellonense, Monografías de Prehistoria y Arqueología Castellonenses 1. Castellón de la Plana.
(1980): La circulación monetaria en las Tierras Valencianas. Asociación Numismática Española. Barcelona. ISBN 9788485060160
(1982): La circulación monetaria en la Tarraconense Mediterránea. Deputación Provincial de Valencia. ISBN 84-500-8390-7. Texto en liña
(1986): Le monete ispaniche nelle collezioni italiane. Con E. A. Arslan e M. Almagro. 2 vol. Istituto Poligrafico e Zecca dello Stato. Roma.
(1988): La ceca de Valentia. Generalitat Valenciana. Valencia. ISBN 84-7579-502-1. Texto en liña
 (1994): Hallazgo numismático en la calle Libertad -Seu de Les Corts Valencianes-. Con M. Llorens e C. Matamoros. Corts Valencianes. Valencia. ISBN 84-482-0783-1. Texto en liña
(1996): Las monedas de la ciudad romana de Segobriga (Saelices, Cuenca). Con J. M. Abascal. Asociación Numismática Española / Museo Casa de la Moneda. Barcelona / Madrid.
 (1997): El tesoro de la familia Ferrer de Plegamans. Con A. Martínez. Generalitat Valenciana. Valencia. ISBN 84-482-1542-7. Texto en liña
(1997): Monedes d'ahir, tresors de hui. Con M. Llorens e C. Doménech. Catálogo de exposición. Diputació de València. ISBN 84-7795-121-7 Texto en liña
(1998): Les encunyacions ibèriques de Lauro. Con M. Llorens. Ajuntament de Granollers e Societat Catalana d'Estudis Numismàtics. Granollers. ISBN 84-930014-0-6
(1999): Els diners van i vénen. Con M. Llorens. Catálogo de exposición. Museu de Prehistòria. Valencia. ISBN 84-7795-207-8 Texto en liña
 (2000): Monedas Hispánicas. Con J. M. Abascal. Real Academia da Historia. Madrid. Texto en liña
 (2002): Arse-Saguntum. historia monetaria de la ciudad y su territorio. Con M. Llorens. Fundación Bancaja. Sagunto. ISBN 84-8471-027-0
(2005): Monedas Hispánicas de la Bibliothèque nationale de France. Real Academia da Historia. Madrid. ISBN 84-95983-52-4. Texto en liña
(2007): Las acuñaciones de la ciudad ibérica de Saitabi. Universidade de Valencia. ISBN 978-84-370-6789-6
(2010): Las acuñaciones provinciales romanas de Hispania. Real Academia da Historia. Madrid.
(2013): Ancient Iberian Coinage. Publicación electrónica. Museu de Prehistòria de Valéncia. ISSN 2254-2493 Texto en liña
(2013): The Archaic Coinage of Emporion. Con J-A. Chevillon. Separata de The Numismatic Chronicle. The Royal Numismatic Society. Londres. Texto en liña
 (2017): The Iberian Coinages, 6th-1st century BC. Separata de The Numismatic Chronicle. The Royal Numismatic Society. Londres. Texto en liña

 Recoñecementos 
Pere Pau Ripollès foi galardoado en 1984 pola Asociación Numismática Española (ANE) co seu premio Javier Conde Garriga."Ganadores del premio Javier Conde Garriga". Asociación Numismática Española (Numisane.org). En 1998 recibiu o Jeton de Vermeil, un recoñecemento outorgado pola Société Française de Numismatique."Médaille et jeton de vermeil". Société Française de Numismatique. En 2007 foi novamente recoñecido pola ANE, co premio Excelente ao Mérito Numismático."Relación de concesiones medalla premio "Excelente al Mérito Numismático". Asociación Numismática Española (Numisane.org).

Foi recoñecido tamén, en 2016, coa prestixiosa medalla da Royal Numismatic Society, da que foron merecedores no seu día numismáticos da relevancia internacional de Ernest Babelon, Barclay Head, Harold Mattingly, Humphrey Sutherland ou Robert Carson."El catedràtic Pere Pau Ripollès rep a Londres la medalla de The Royal Numismatic Society".  Universidade de Valencia."The Society's Medal". The Royal Numismatic Society."Pere Pau Ripollès recibe mañana en Londres la medalla de la The Royal Numismatic Society". En ElPeriodic.com."RNS Medallist: Pere Pau Ripollès 2016". The Royal Numismatic Society.

 Notas 

 Véxase tamén 

 Ligazóns externas 

 Perfil en Facebook de Pere Pau Ripollès
 Perfil en Twitter de Pere Pau Ripollès

Categoría:Nados en Castelló de la Plana
Categoría:Nados en 1953
Categoría:Numismáticos de España
Categoría:Galardoados coa medalla da Royal Numismatic Society
Categoría:Galardoados co Jeton de Vermeil
Categoría:Galardoados co premio Javier Conde Garriga
Categoría:Galardoados co premio Excelente ao Mérito Numismático
Categoría:Arqueólogos de España
Categoría:Académicos da Real Academia da Historia
Categoría:Alumnos da Universidade de Valencia
Categoría:Profesores da Universidade de Valencia
Categoría:Personalidades sen imaxes